Europris

Europris er en norsk butikkkjede etablert i 1992 som driver detaljhandel med et varesortiment som spenner fra matvarer (hovedsakelig tørrvarer og snacks) og rengjøringsmidler til kjøkkenutstyr og pyntegjenstander, verktøy og sesongvarer. Kjeden har sentrallager i Moss og hovedkontor i Fredrikstad.

 Historie 
Selskapet ble startet av Wiggo Erichsen og Einar Olav Burchardt på Ganddal i Sandnes i 1992, med første butikk i Støperigården på Storhaug.

Kjeden hadde femti butikker i 1998; da var Jan Henrik Gulbrandsen kjedens konsernsjef. Etterhvert solgte Europris også matvarer.Geir Seljeseth, Russiske tyver i Nordlys morgenutgave den 5. desember 1998.

Tidligere banksjef Odd Sverre Arnøy (født 1962) ble i 1999 ny administrerende direktør i selskapet.

I 2000 solgte Erichsen, Gundersen og Terje Baltzersen aksjemajoriteten partivare-grunder Terje Høili. Da hadde kjeden 70 butikker og rundt 800 millioner i årlig omsetning.Morten Ånestad, Europris-gründere casher inn i Dagens Næringsliv den 19. november 1999. Høili var allerede i partivarebransjen som leverandør til REMA 1000, og ble med oppkjøpet eneleverandør til Europris. Ved tiårsjubiléet i 2002 omsatte selskapet for 1,6 milliarder og hadde nær 120 butikker, hvorav to på Island.Viktor Klippen, Europris tjente 100 millioner i Stavanger Aftenblad den 15. februar 2003. De fire eierne tok ut 98 millioner kroner i utbytte og av sortimentet på 3 500 varer var 40 prosent matvarer (ikke ferskvarer).Morten Ånestad, Utbytte blir eiendom i Dagens Næringsliv den 22. april 2003. I løpet av 2003 hadde de også nådd nitti prosent av eierskapet i lavpris-kjeden Max20 der vareprisen i de tretti butikkene ikke overgikk tyve kroner.Kjell Evensen, TierOn blir Max20 i Dagens Næringsliv den 16. september 2003.

I 2004 ble 80 % av aksjene solgt til London-baserte Industri Kapital.Viktor Klippen, Europris solgt til Industri Kapital i Stavanger Aftenblad den 14. august 2004. Nytt hovedkontor på Ganddal stod klart sent i 2004.Jærbu søkkrik på sjampo i Stavanger Aftenblad den 9. oktober 2004. Ved inngangen til 2005 hadde selskapet 137 butikker og 2,15 milliarder i omsetning. De tretten ansatte ble i 2005 invitert med da det nye selskapet Ekstrem Lavpris ble etablert med hovedkontor i Fredrikstad. Arnøy sluttet, og Erichsen solgte seg ut senere samme år.Viktor Klippen, Europris flytter fra Sandnes i Stavanger den 22. juni 2005.

I 2010 ble Bjørn Henry Maarud ny konsernsjef i 2010; i 2013 ble han erstattet med Nille-sjefen Pål Wibe, da Maarud ble konsernsjef i Bertel O. Steen.

I 2012 kjøpte det Jersey-baserte investeringsselskapet Nordic Capital Europris; da hadde kjeden 192 butikker og en omsetning i 2011 på 3,6 milliarder.Andreas Nyheim, Solgt med rabatt i Dagens Næringsliv den 3. mars 2012.

Butikk nummer 200 kom i 2012. Fra 2006 til 2009 hadde man butikker i Sverige. En periode hadde kjeden også fire butikker på Island; de islandske butikkene ble nedlagt i 2012.

I 2019 ble 20 % av svenske ÖoB kjøpt av Europris.

 Referanser 

Eksterne lenker


Kategori:Næringsliv i Fredrikstad
Kategori:Næringsliv i Stavanger
Kategori:Norske detaljistselskaper
Kategori:Selskaper etablert i 1992
Kategori:Dagligvarekjeder